|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** | **Nr. GND/2025/412** |
|  | **(protokols Nr.12; 81.p.)** |

**Par Gulbenes novada vēlēšanu komisijas locekļa ievēlēšanu**

Saskaņā ar Pašvaldības vēlēšanu komisiju un vēlēšanu iecirkņu komisiju likuma 2.panta otro daļu vēlēšanu komisijas sastāvs tiek grozīts šajā likumā noteiktajā kārtībā. Pamatojoties uz Pašvaldības vēlēšanu komisiju un vēlēšanu iecirkņu komisiju likuma 5.panta pirmo daļu, vēlēšanu komisijas priekšsēdētāju un pārējos vēlēšanu komisijas locekļus ievēlē attiecīgās pašvaldības dome.

Saskaņā ar Pašvaldību likuma 10.panta pirmās daļas 13.punktu, kas nosaka to, ka dome ir tiesīga izlemt ikvienu pašvaldības kompetences jautājumu; tikai domes kompetencē ir noteikt kārtību, kādā tiek iecelti vai ievēlēti pašvaldības pārstāvji citu publisku personu izveidotajās vai pašvaldības un citu publisku personu kopīgajās komitejās, komisijās, konsultatīvajās padomēs un darba grupās.

Atbilstoši Pašvaldības vēlēšanu komisiju un vēlēšanu iecirkņu komisiju likuma 6.pantam vēlēšanu komisiju komisijas un iecirkņu komisijas izveidojamas no Latvijas pilsoņiem, kuri prot latviešu valodu un kuriem ir vismaz vispārējā vidējā izglītība. Par vēlēšanu komisijas vai iecirkņa komisijas locekli nevar būt Saeimas, attiecīgās pašvaldības domes deputāts. Viena un tā pati persona, izņemot 1.panta ceturtajā daļā noteiktos gadījumus, nevar būt vairākās komisijās.

Saskaņā ar Pašvaldības vēlēšanu komisiju un vēlēšanu iecirkņu komisiju likuma 7.panta pirmo daļu tiesības izvirzīt un pieteikt savus pārstāvjus vēlēšanu komisijā ir reģistrēto politisko partiju vai to apvienību centrālajām pastāvīgi funkcionējošām vadības institūcijām, kā arī katram attiecīgās domes deputātam vai ne mazāk kā 10 balsstiesīgiem Latvijas pilsoņiem (turpmāk – vēlētāju grupa).

Gunita Zvirgzdiņa – Latvijas pilsone, pirmā līmeņa profesionālā augstākā izglītība, Gulbenes novada Centrālās pārvaldes Finanšu nodaļas vecākā grāmatvede, latviešu valoda – dzimtā, ir piedalījusies vēlēšanu un tautas nobalsošanas sagatavošanā un sarīkošanā agrāk kā sekretārs no 2006.gada līdz 2008.gadam, kā komisijas loceklis no 2001.gada līdz 2005.gadam un no 2009.gada līdz 2021.gadam, izvirza Gulbenes novada pašvaldības domes deputāts Andis Caunītis (Gulbenes novada pašvaldībā 2025.gada 19.maija pieteikums saņemts 2025.gada 19.maijā un reģistrēts ar Nr.GND/2.5.5/25/1-Z).

Saskaņā ar Pašvaldības vēlēšanu komisiju un vēlēšanu iecirkņu komisiju likuma 10.pantu dome pārbauda, vai pieteiktais kandidāts atbilst likumā noteiktajā prasībām (6.pants). Par katru kandidātu balso atsevišķi; par ievēlētiem uzskatāmi tie kandidāti, kuri saņēmuši visvairāk balsu, taču ne mazāk, kā nepieciešams lēmuma pieņemšanai. Tie kandidāti, kuri saņēmuši ievēlēšanai nepieciešamo balsu skaitu, bet neiekļūst vēlēšanu komisijā, tiek iekļauti vēlēšanu komisijas locekļu kandidātu sarakstā. Vēlēšanu komisijas un iecirkņa komisijas locekļiem dome izsniedz Centrālās vēlēšanu komisijas apstiprināta parauga apliecības. Dome par vēlēšanu komisijas izveidošanu un tās sastāvu piecu dienu laikā pēc vēlēšanu komisijas ievēlēšanas paziņo Centrālajai vēlēšanu komisijai; paziņojumā jānorāda informācija, kas par katru komisijas locekli sniegta pieteikumā (8. panta pirmā daļa).

Pamatojoties uz Pašvaldības vēlēšanu komisiju un vēlēšanu iecirkņu komisiju likuma 2. panta otro daļu, 5.panta pirmo daļu, 6.pantu, 10.panta otro daļu un piekto daļu, Pašvaldību likuma 10.panta pirmās daļas 13.punktu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IEVĒLĒT **Gunitu Zvirgzdiņu**, Gulbenes novada vēlēšanu komisijas locekļa amatā.

2. UZDOT Gulbenes novada Centrālās pārvaldes Kancelejas nodaļas kancelejas pārzinei Vitai Baškerei piecu dienu laikā paziņot par Gulbenes novada vēlēšanu komisijas locekļa ievēlēšanu Centrālajai vēlēšanu komisijai normatīvajos aktos noteiktajā kārtībā.

Gulbenes novada pašvaldības domes priekšsēdētājs A.Caunītis